Pred 50 rokmi začali v Trstenej vyrábať lesné traktory LKT 75. Šlo o prvý sériový vyrábaný lesný kolesový ťahač v celom regióne strednej a východnej Európy. Na jeho konštrukcii sa výraznou mierou podieľali budúci užívatelia - lesníci a stroj dostal do vienka robustnosť, jednoduchú a nadčasovú konštrukciu. Značka LKT (skratka Lesný kolesový ťahač) sa stala synonymom pre mobilnú lesnú techniku používanú nielen doma, ale i v ďalších takmer tridsiatich štátoch piatich kontinentov.